alibayram/wikipedia-40-langs huggingface dataset:
النخيله

قرية النخيلة فى مركز ابوتيج جنوب مدينة اسيوط
القرية يعيش بها 83 الف نسمة و مساحتها حوالي 6الاف فدان.ثانى اكبر مساحة زراعية بد قرية موشا على مستوى المحافظة تقع على بعد 388 كم جنوب القاهرة, يوجد بها 10 مدارس إبتدائي و 5 مدارس إعدادي و مدرسة الشاعر محمود حسن اسماعيل الثانوية المشتركة .

مشاهير النخيله 
 عضو مجلس الأمةوالنواب مصطفى بك خليفه
 عضو مجلس الشعب السابق "عزت محروس" الشهير ب "الفلاح الفصيح"
 عضو مجلس شورى الدكتور صلاح الدين شلتوت
 عضو مجلس الشعب الحاج احمد عمار حامد
 الحاج ابراهيم احمد فرج الله ( مزارع )
شهداء الوطن
 الشهيد نقيب جعفر محمد جعفر حرب 73
 الشهيد شرطه "ياسر عزت محروس"
 اللواء فنية عسكرية خليفه الجارحى حسانين
رجالات الوطن
 اللواء فنية عسكرية محمد علام الصنباوى
 لواء مخابرات عبدالحميد محمد عبدالحميد شلتوت
 العميد شرطه عبد المنعم الدغيل
 لواء شرطه طه الزاهد
 العميد شرطه"حازم عزت محروس"
 عميد شرطه مصطفى محمد احمد عتمان
 عميد شرطه مصطفى محمد عبدالحميد شلتوت
 العقيد بالمخابرات على مصطفى محمد شلتوت
شعراء الامه

 الشاعر "يونس القاضى" مؤلف نشيد "بلادى بلادى"
 الشاعر محمود حسن اسماعيل
 الشاعر عبد المجيد رفاعى
 الشاعر محمد صلاح
 الشاعر علام الصنباوى

رجال الدين المسيحى

 يوساب الابح الأسقف القديس
 القمص عبد المسيح
رجال الادب والاعلام
 الكاتب الصحفى الكبير سعيد سنبل
 الاعلامية سلوان محمود
 الصحفى يونس درويش

النخيله فى الفن 
 فيلم الجزيره (2008)
 مسلسل تلفزيونى: حدائق الشيطان (2006)
 فيلم البوسطجى (1968)

لينكات برانيه

سبب  التسميه

مشاهير

شوف كمان 
شخصيات مصريه مشهوره

مصادر

لينكات برانيه

مصادر 

قرى محافظه اسيوط
محافظة اسيوط
مدن مصريه
ببا عز الدين

ببا عز الدين (7 اكتوبر 1916 - 5 فبراير 1952), ممثلة ورقاصه مصرية. اسمها الحقيقى فاطمه هانم عز الدين. كانت رقاصه مصريه مشهوره فى الأربعينات وهى اخت الرقاصتين شوشو عزالدين و عديلة عزالدين .

نافست بديعه مصابنى بعد ما انضمت لفرقتها و صالتها المشهوره. اتجوزت الفريد انطوان عيسى ابن اخت بديعة واللى كان بيشتغل مدير لكازينو بديعةاشتغلت فى المسرح و فى كازينو الاوبرا.

من المسرحيات اللى اشتغلت فيها ”دقن الباشا“.

وفاتها 
وفي أوائل الخمسينيات وأثناء عودتها من احدى الحفلات بالاسكندرية، انقلبت عربيه بيبا عزالدين ولقيت مصرعها على الفور فى 5 فبراير سنة 1952، ويقال أن الحادث مُدبر من جهات أمنية تابعة للقصر الملكي، كانت تقصد أحد رجال حزب الوفد المعارض للملك، وهو السياسي الشاب الدكتور عزيز فهمي، واللى كانت سيارته تشبه تمامًا عربيه ببا ومن ماركتها نفسها ولونها، فكان أن وقع الخطأ وتوفيت هيه بدلًا منه.

فيلموجرافيا 
 عنتر ولبلب (1949)
 ليالى الأنس (1947)
 أحلاهم (1945)
 جمال ودلال (1945)
 كدب فى كدب (1944)
 كله الا كده (1936)
 انت فين والحب فين (1935)

مواليد 1916
وفيات 1952
رقاصات مصريات
رقاصات شرقيات مصريات
ممثلات مصريات
ممثلات اغراء
جوجرات

جوجرات (لغه جوجراتى: ગુજરાત |Gujǎrāt|, نطق:  ) هى أكتر دوله غربيه فى جمورية الهند. هى بتحوّط اماكن مهمه حضارة وادى السند زى لوتهال و دهولڤاريا. جوجارت لعبت دور مهم تاريخ الهند الاقتصادى فى تاريخ الهند. هى بيت موانى كبيره فى تاريخ الهند القديم و الحديث, اللى خلاها واحده من الماكز الاساسيه فى الهند. لوتهال هو واحد من اول موانى فى العالم, موجود فى جوجرات. بردو مهاتما جاندى, ابو الامه الهنديه, إتولد فى جوجرات و قاد حركة استقلال الهند ضد المملكه المتحده. جوجرات الحديثه عندها واحد من اسرع الاقتصادات فى النمو فى الهند

ملاحظات 

الهند
اطياف المولويه

أطياف المولويه ، عرض مسرحى مصرى مميز من اخراج انتصار عبدالفتاح ، اتعرض فى قصر الغورى فى القاهره فى اكتوبر 2009 ضمن مهرجان المسرح التجريبى الدولى، و لاقى نجاح كبير و اقبال ضخم من المصريين لدرجة ان المخرج اضطر يعيد العرض فى نفس اليوم.

العرض المسرحى بيناقش علاقة المصرى بربه و استخدمت فيه أغانى صوفيه مع ألحان قبطيه جميله و مختارات من التراث المصرى القديم. العرض مزج بين الاسطوره و الواقع و أكد على تفرد الشخصيه المصريه و عمق الحضاره المصريه و ان النبع الأساسى الذى اخدت منه مصر دياناتها بيهدف دايما للسمو بالروح.

ظهرت فى العرض رموز مصريه قديمه زى ريشة ماعت اللى بتجسد الحق و العدل و عين حورس و عيش ممفيس ( منف ) و طقوس التطهر، و الرداء المقدس مع اعترافات من كتاب الموتى كدلالات دراميه عميقه من تاريخ مصر.

ظهرت فى العرض شخصيات بتمثل راهبات مصريات ، و اتميز العرض بمشاركة فرقة انشاد صوفى و فرقة ترانيم قبطيه، وفرقة ترانيم كنسيه، و لحد فرقة انشاد من اندونيسيا

بيقول المخرج انتصار عبدالفتاح ان أطياف المولوية هو الجزء التانى من عرض " الخروج الى النهار " و هو استكمال لحلم "السينوجرافيا الكونيه " او المسرح المتعدد المستويات ، وانه خلى النص يدخل فى النسيج الدرامى للحفاظ على روح التجربه ، من فى أغانى صوفيه وترانيم قبطيه وكنسيه مختاره من التراث المصرى القديم والتراث الانسانى ، و ان الشغل بيبين تفرد الشخصيه المصريه، وانه استند على مراجع زى معجم المعبودات و الرموز فى مصر القديمه، و الخلود فى التراث، و الحكم والأمثال فى الادب المصرى القديم ، و التعبير الحركى عند قدماء المصريين ، و الاسلام والديانات المصريه القديمه.

مصادر 
 محمد طه ، المصرى اليوم ، مؤسسة المصرى اليوم للصحافه و النشر ، عدد 1950 ، 15 اكتوبر 2009.

فن مصرى
ثقافة مصر
اعمال فنيه مصريه
سعيد سنبل

سعيد سنبل ( النخيله ، محافظة اسيوط ، 21 ابريل 1929 - 3 ديسمبر 2004 )، صحفى مصرى اتخرج من كلية العلوم جامعة القاهره سنه 1949 و اشتغل صحفي فى جورنال أخبار اليوم من سنه 1957. كمل مشواره فى مؤسسة أخبار اليوم حتى اصبح رئيس مجلس إدارة و رئيس تحرير جورنال الأخبار اليومى.كتب عمود يومى بعنوان صباح الخير

مواليد 1929
وفيات 2004
صحفيين مصريين
اقباط
اشخاص من محافظه اسيوط
ناس من ابوتيج
متعلمين فى جامعة القاهره
القوات الجويه المصريه

القوات الجويه المصريه ، هى اقدم و اعرق سلاح طيران فى الشرق الأوسط و بيعتبر أقوى سلاح طيران فى الشرق الاوسط وده كان واضح فى تقرير حلف شمال الاطلنطي الناتو لما اعترف ان مصر بتمتلك أعقد خط دفاع جوي فى العالم واقوى منظومة طيران فى الشرق الأوسط بتعادل مع اسرائيل بس مصر بتتفوق فى عدد الطيارات و بتمتلك مصر اسطول من احدث الطيارات القاذفه و المقاتله وطيارين على كفاءه عاليه.

اتأسس سلاح الطيران المصرى سنة 1930 كجزء من الجيش المصرى قبل ما يبقى فرع عسكرى منفرد. اول قائد لسلاح الجو المصرى كان كندى اسمه ڤيكتور هيربيرت تايت.

سلاح الطيران المصرى شارك فى معارك و حروب من ضمنها حرب اليمن و الحرب الليبيه و حرب الاستنزاف و حرب اكتوبر 73 اللى أظهر فيها تفوق كبير دك فيها القواعد العسكريه الاسرائ بعديه قبل عبور القوات البريه قناة السويس و اقتحام خط بارليف . و فى وقت الحرب ، يوم 14 اكتوبر ، قدر بكفائه عاليه انه يتصدى للمقاتلات الاسرائل بعديه فوق الدلتا فى معركة المنصوره الجويه الضخمه اللى شاركت فيها حوالى 150 طياره من الطرفين و قدر الطيارين المصريين بطيارات ميج انهم يوقعو 18 طياره اسرائ بعديه فانتوم من احدث الطرازات وقتها مقابل 3 طيارات بس. قاد المعركه محمد حسنى مبارك.

بعد تصالح مصر و اسرائيل و عقد اتفاقية السلام و انهاء حالة الحرب بينهم استمر تطوير السلاح الجوى المصرى عشان يبقى قوه رادعه لأى محاوله تطاول من أى بؤره من بؤر المنطقه المحيطه بمصر و المليانه بصراعات و مشاكل وأطماع بتهدد السلام العالمى.

القوات الجويه المصريه هى أقوى قوات جويه فى الشرق الاوسط قبل تركيا و بالتساوي مع اسرائيل .

بيملك الطيران الحربى المصرى النهارده احدث انواع الطيارات منها حوالى 220 طياره من نوع اف-16 فالكون اللى بتمثل العمود الفقرى للاسطول الجوى المصرى و دراعه الطويله. مصر هى رابع مستخدم للطياره القويه دى على مستوى العالم ، و طيارات الانذار المبكر اى تو سى و ميراج 2000 و طيارات نقل سى 130 و طيارات الهيلوكوبتر من نوع الاباتشى. و فيه تعاون بين مصر و الصين فى انتاج الطيارات النفاثه المعاونه زى الـK8 .

فى ديسمبر 2009 قررت مصر اضافة 24 طياره اف-16 لقواتهاالجويه.

قادة القوات الجوية

 فريق طيار مدكور ابو العز
 فريق طيار محمد حسني مبارك
 فريق طيار محمود أحمد نصر
 فريق طيار أحمد محمد شفيق زكي
 فريق طيار مجدي جلال شعراوي
 فريق طيار رضا حافظ
 الفريق طيار يونس المصري

القواعد الجوية المصريه 

قواعد جوية دفاعية:

 قاعدة مرسي مطروح الجوية
 قاعدة المنصورة الجوية
 قاعدة فايد الجوية
 قاعدة ميت مزاح

قواعد جوية هجومية:

القواعد الجوية المصريه
 قاعدة جانكليس الجوية
 قاعدة جبل الباصور الجوية
 قاعدة أنشاص الجوية
 قاعدة طنطا الجوية
 قاعدة الزقازيق الجوية
 قاعدة ابو صوير الجوية
 مطار القاهرة الدولى
 قاعدة ابو زق الجوية
 قاعدة غرب القاهرة الجوية
 مطار كوم أوشيم الجوى
 قاعدة طنطا الجوية
 قاعدة بني سويف الجوية
 قاعدة الغردقة الجوية
 قاعدة أسوان الجوية
 الكلية الجوية المصرية
 قاعدة برج العرب الجوى
 قاعدة المنصورة الجوي
 قاعدة بلبيس الجوية
 قاعدة الاقصر الجويه
 قاعدة المنيا الجويه
 قاعدة شرق القاهرة الجوية (قاعدة ألماظة الجوية)
 قاعدة انشاص الجوي
 شوف كمان
 القوات المسلحه المصريه
 القوات البريه المصريه
 القوات البحريه المصريه
 قوات الدفاع الجوى المصرى

الرتب العسكرية 

 
الجيش المصرى
شيشنق الأول

شيشنق الاول او (ششنق شاشانق شيشاق شوشنق) (حكم 950 - 929 ق.م) فرعون مصر مؤسس الاسره 22 ، حكم بعد " بسوسنس التانى " اخر فراعنة الاسره 21 ، اصله يرجع لمدينة اهناسيا المصريه قدم جده الخامس من الصحراء الليبيه غرب مصر وقال كثير من الأثريين انه اصل جدوده يرجع لواحة سيوه غرب مصر.

اصوله 
اصوله تعود لاسره كانت تعيش فى مدينة اهناسيا المصريه جيه موسسها بويو واوا من واحة سيوه غرب مصر وفى اثريين تانيين بيقولو ان جده دخل كاسير حرب من ضمن الاسرى الليبيين اللى دخلو مصر كاسرى وتم توظيفهم كعمال وجنود فى الجيش المصري

وصول شيشنق لحكم مصر 
ومع عدم وجود وريث لاخر فراعنة الاسره 21 قدر انه يوصل لحكم مصر بطريقة سلميه حوالى سنة 945 ق.م بعد اخر فراعنة الاسره 21 " بسوسنس التانى وتزوج من بنت الفرعون بسوسنس التانى و اسس الاسره الفرعونيه 22 ،احترام المصريبن ليه على شان ابوه كان كاهن المعبد الكبير و كان شيشنق بيتمتع بشخصية قيادية كبيرة والدليل انو استطاع يوحد مصر والنوبه وفلسطين ومن اهم الاعمال الخارجيه للملك شيشنق الاول هيا حمله قادها بالقرب من نهايه حكمه ضد مملكتى يهوذا واسرائيل فى فلسطين
حكم بعديه اوسركون الاول

مصادر 

تاريخ مصر
حكام مصر
فراعنة
فراعنة الاسره اتنين و عشرين
فراعنة الاسره الاتنين والعشرين
راديو مصر

راديو مصر هو راديو بدأ إرسال يوم 25 ابريل 2009 على 88.7 MHz على موجة الFM فى القاهره. الراديو بيذيع أخبار كل ساعه و بين الأخبار أغانى حديثه و برامج متنوعه. الراديو اتعمل بمناسبة ذكرى استرجاع سيطرة السلطه المصريه لسينا.

لينكات برانيه 
 سايت الراديو الرسمى

ميديا
راديو
اتحاد الاذاعه و التليفزيون
مصر
راديوهات
معاداة الساميه

معاداة الساميه ( anti-Semitism) او معاداة اليهود (Judeo-phobia)، هو مصطلح بيشير لعداوه عنصريه عميا لليهود و ثقافتهم. معادة الساميه أخدت فى فترات تاريخيه صورة اعمال اجراميه منظمه ضد اليهود او ناس من خلفيه يهوديه.

عزلة اليهود فى المجتمعات مع نجاحهم فى الاعمال الماليه و التجاريه جنب تفوقهم العلمى و الادبى سبب حالات من الحقد و الكراهيه ليهم فى بعض المجتمعات. المسيحيين اتهمو اليهود اللى ما بيعترفوش بالمسيح و المسيحيه بقتل المسيح و ده سبب حزازات كبيره بينهم بالخصوص فى العصور الوسطى فى اوروبا. مع بداية الحمله الصليبيه الاولى هاجم المسيحيين المجتمعات اليهوديه فى فرنسا و المانيا وقتلو منهم اعداد كبيره فى مدابح دمويه بعد ما رفضو انهم يتعمدو و يتحولو للمسيحيه. فى سنة 1271 طرد الانجليز اليهود من انجلترا ، و فى 1348 اتهم اليهود بالكذب بتسميم ابار المايه و قامت مدبحة اليهود الكبرى ، و فى فتره طرد المسلمين من اسبانيا اتعرض اليهود لإضطهاد كبير. فى روسيا القيصريه ظهر كتاب مزيف و ملفق اسمه " بروتكولات حكماء صهيون " لتشويه صورة اليهود و نشر العنصريه و الكراهيه ضدهم.

وصل الاجرام العنصرى ضد اليهود لذروته فى فترة حكم النازيين العنصريين فى المانيا و وقت الحرب العالميه التانيه و اتعملت ليهم محرقه كبيره اتعرفت بإسم الهولوكوست اللى اتقتل فيها 6 مليون يهودى من غير ذنب غير انهم يهود.

شوف كمان 
 مدبحة يورك
 مدابح اليهود فى الراين
 هولوكوست
 مدبحة اليهود الكبرى

يهود
عنصريه
قهر
مصطلحات
معاداه الساميه
عثمان زادة

عثمان بيك زادة هو ابن ابراهيم بيك الكبير المشهور بشيخ البلد اللى شارك مراد باشا فى حكم مصر قبل محمد علي بيك الكبير من سنة 1776 لغاية الحمله الفرنسيه على مصر سنة 1797 وقتله محمد علي فى مذبحة المماليك سنة 1811 لكن ابوه ابراهيم بيك الكبير قدر يهرب على دنقلة فى السودان واتوفى سنة 1816 ، ورجعت مراته زليخة برفاته على مصر واتدفن فى مدافن جبل الجيوشى.
عثمان بيك زادة كان ليه ابن اسمه حسن جلبى اتولى ولاية المنوفية سنة 1850 التي كانت بتشمل المنوفيه و الغربيه و كفر الشيخ دلوقتى.

مصادر 

 سجلات محكمة اسيوط الشرعيه.
 وثيقة ( حجة شرعية) لوقف سلن فادن معتوقه و مرات ابراهيم بيك الكبير ومسجله فى محكمة الباب العالي فى مصر المحروسه سنة 1826م.

حكام مصر
لويس جريس

لويس لوقا جريس كاتب وصحفي وناقد مصري مشهور اتولد فى 27 يوليو 1928 فى مركز ابوتيج فى محافظة اسيوط ، كان جوز الفنانة الراحلة سناء جميل

 بكالوريوس الصحافة والأدب من الجامعة الامريكية 1955
 دبلوم دراسات عليا من جامعة ميتشجان 1958، كاتب صحفي
 محررا بمجلة صباح الخير 1961
 ومدير تحرير المجلة 1959
 رئيس التحرير 1968
 مراسل بمجلة روزاليوسف وصباح الخير من الأمم المتحدة 1971-1972
 العضو المنتدب لروزاليوسف 1972-1980
 رئيس تحرير صباح الخير 1982-1989
 عضو المجلس الاعلى للصحافة
 عضو لجنة الصحافة بالمجلس الاعلى للصحافة
 عضو لجنة الصحافة بالمجلس الاعلى للثقافة 1976-1984
 عضو لجنة القراءة بالمسرح 1980-1985
 عضو لجنة الرقابة العليا على المصنفات الفنية

وفاته 
توفى الكاتب الصحفي لويس جريس، يوم الإثنين 26 مارس 2018 ، عن عمر ناهز الـ90 عامًا، بعد صراع مع المرض.

قصصة القصيرة 

 حب ومال
 هذا يحدث للناس
 مسرحية الثمن لأرثر ميللر

أحاديث صحفية سياسية مع 
 كاسترو
 مكاريوس
 جيفارا

اقباط
صحفيين مصريين
خريجين الجامعه الامريكيه بالقاهره
مرضى السرطان
وفيات من سرطان الرئه
اشخاص من محافظه اسيوط
ناس من ابوتيج
سناء جميل

سناء جميل ممثلة مصريه (27 ابريل 1930 - 22 ديسمبر 2002) اتولدت فى محافظة المنيا لأسرة قبطية
 اسمها الاصلي ثريا يوسف عطا الله
 اختار ليها زكى طليمات اسمها الفني سناء جميل
 اتجوزت من الكاتب الصحفي الكبير لويس جريس فى الستينات

جوايز 

 وسام العلوم والفنون سنة 1967
 تم تكريمها فى مهرجان الافلام الروائية سنة1998

توفت الفنانة القديرة سناء جميل فى 22 ديسمبر 2002 بعد صراع مع مرض السرطان عن عمر 72 سنه

مسرحيات 

«ماكبث»

«الحجاج بن يوسف»

«زواج الحلاق»

«ابن جلا»

«الدخان»

«سقوط فرعون»

«قاتل الزوجات»

«رجل الأقدار»

«ليلة مصرع جيفارا»

«شمس النهار»

«زواج فيجارو»

«الناس اللى فوق»

«زهرة الصبار»

«شهرزاد»

«الحصان»

«بيت من زجاج»

«صنف حريم»

«رقصة الموت»

«تاجر البندقية»

«سلطان الظلام»
 
«لمهزلة الارضية»

«الأيدي القذرة»

«كباريه»

«زيارة السيدة العجوز»

فيلموجرافيا 

1) الرقص على سلالم متحركة [مسلسل] (2001)

2) البر الغربي [مسلسل] (2001)

3) اضحك الصورة تطلع حلوة (1998)

4) الراية البيضا [مسلسل] (1996)
 
5) ساكن قصادى ج 2 [مسلسل] (1996)

6) ساكن قصادى [مسلسل] (1995)
 
7) خالتي صفية والدير [مسلسل] (1995)

8) سواق الهانم (1994)

9) السيد كاف (1994)

10) الامتحان [مسلسل] (1990)

11) ليلة هروب [مسلسل] (1989)

12) الدنيا جرى فيها ايه (1988)
 
13) الاخوة زنانيري [مسلسل] (1988)
 
14) البدرون (1987)
 
15) الخرتيت (1987)

16) نساء خلف القضبان (1986)

17) لما يأتى المساء (1985)
 
18) ملائكة الشوارع (1985)
 
19) دعوني أعيش [مسلسل] (1984)

20) المجهول (1984)
 
21) عيون [مسلسل] (1980) ...الدكتورة رأفت

22) الشك يا حبيبى (1979)
 
23) الملاعين (1979)

24) امراة قتلها الحب (1978)

25) اهلاً ياكابتن (1978)

26) الرسالة (1976)

27) حكمتك يارب (1976)

28) حكمتك يا رب (1976)
 
29) توحيده (1976)
 
30) الشوارع الخلفية (1974)
 
31) الشيطان والخريف (1972)

32) بيت من رمال (1972)

33) البعض يعيش مرتين (1972)
 
34) فداك يا فلسطين (1970)
 
35) الزوجة التانيه (1967)

36) زهرة الصبار [مسرحية] (1967)
 
37) المستحيل (1965)

38) فجر يوم جديد (1965)

39) بلا دموع (1961)
 
40) بداية و نهاية (1960)

41) قلب من ذهب (1959)

42) مع الايام (1958)

43) نساء فى حياتى (1957)

44) لن أبكى أبداً (1957)

45) المجد (1957)

46) متحف الشمع (1956)
 
47) شياطين الجو (1956)
 
48) أحلام الربيع (1955)
 
49) اهل الهوى (1955)
 
50) كدبة ابريل (1954)
 
51) مرت الايام (1954)
 
52) حرام عليك (1954)
 
53) يا ظالمنى (1954)

54) كدت أهدم بيتى (1954)

55) أنا و حبيبي (1953)

56) شريك حياتى (1953)
 
57) عبيد المال (1953)

58) نافذة على الجنة (1953)
 
59) فى شرع مين (1953)
 
60) شم النسيم (1952)
 
61) سيدة القطار (1952)
 
62) زينب (1952)
 
63) الام القاتلة (1952)

64) سلوا قلبى (1952)
 
65) ادينى عقلك (1952)
 
66) حكم القوى (1951)
 
67) طيش الشباب (1951)

68) انا بنت مين (1950)
 
69) وعاد النهار [مسلسل] (1900)
 
70) حل يرضي جميع الاطراف

71) صباح الخير يا جارى [مسلسل]

72)الرسالة (1976)

مواليد 1930
وفيات 2002
ممثلات مصريات
اقباط
مرضى السرطان
منياويه
ناس من ملوى
جابون

جابون (فرنساوى: Gabon, نطق: ) هى دوله فى وسط-غرب افريقيا بتجمعها حدود مع خليج جينيا على الغرب, جينيا الاستوائيه على الشمال-غرب, و كاميرون على الشمال, مع جمهورية الكونجو محوّطه حوالين الشرق و الجنوب. حجمها تقريباً 270,000 كم² بـ عدد سكان متقدر بـ 1,500,000. العاصمه و اكبر مدينه هى ليبرڤيل (Libreville). من وقت استقلالها من فرنسا فى 17 اغسطس, 1960, الجمهوريه اتحكمت من تلات رؤسا. فى اوائل ال1990ات, جابون عملت نظام متعدد الاحزاب و دستور ديموقراطى جديد اللى سمح بـ عملية انتخابات شفافه أكتر و تعديل مؤسسات حكوميه كتير. الكثافه السكانيه القليله مع وفرة الموارد الطبيعيه و الاستثمار الأجنبى ساعدو فى انهم يعملو جابون واحده من أكتر الدول المزدهره فى المنطقه, مع أعلا معدّل تنميه فى جنوب الصحرا الكبرى. تعتبر الجابون ذات مناخ استوائي

ملاحظات 

 
بلاد
بلاد الاتحاد الافريقى
دول مسيحيه
نظرية المؤامره

نظرية المؤامره - بالانجليزى : Conspiracy Theory - ، مصطلح بيشير لنوعيه من التفكير بتفسر الحوادث و الوقائع على انها بفعل مؤامره. عدم القدره على تفسير الاحداث نتيجه للجهل و نقص المعلومات بتسبب النوعيه دى من التفكير الغير اللا ، و عشان كدة فى العاده بتنتشر الظاهره دى فى المجتمعات المتخلفه و بين طبقات الجهال و فى الاوساط المنغلقه فكرياً. بيقول المؤرخ جيبون : الجهل ابو الريبه.

فى كتاب " العلاج النفسي فى المجتمعات العربية وتطبيقاته " بيقول المؤلفين السعودى د. فهد سعود اليحيا و العراقى د. قتيبة جلبى إن الانسان العربى لما تواجهه مشكله بدل ما يحاول يشوف ايه سببها عن طريق القرايه و الاطلاع مثل او لحد التفكير فى ظروف الأحداث اللى سببت المشكله ، بيبدأ طوالى يلوم التانيين و يتهمهم ، و نادر انه يفكر فى المشكله نفسها ، و طوالى بيحط نفسه فى خانة الصح و التانيين اللى افكارهم بتختلف عن افكاره بيحطهم فى خانة الغلط و بيعتبرهم اشرار.

فى جورنال نيو يورك تايمز سخر الكاتب الأمريكانى روجر كوهين من المصريين و العرب من استحواذ " نظرية المؤامره " على عقولهم و قال إن النوعيه دى من التفكير منتشره فى المنطقه العربيه زى الوباء و شرح إن العقول دى بتلجأ لنظرية المؤامره لإنها الملجأ الاخير للعاجز ، حيث إن الفاشل فى تغيير حياته بيبرر فشله بوجود قوه أعظم بتتحكم فى العالم.

نتيجه للنظره الضيقه دى - اللى سببها الجهل - و عدم قدرة صاحبها الذاهل على التعامل مع المشاكل و الاحداث و فهمها بطريقه منطقيه مبنيه على درايه و علم بتنتشر نظرية المؤامره فى المنطقه العربيه لتفسير الوقائع و الاحداث و اعتبار ان فيه قوى خارجيه بتتأمر على العرب و ثقافتهم و لحد لغتهم ، و زى ما بيحصل كمان فى التفسير الشعبى المتخلف للامراض النفسيه بإن وراها جن او سحر او عين ، بالطريقه دى بيلغى الفرد الذاهل مسؤوليته و عقله و بدل ما يتعلم و يفهم بيعتبر ان سبب الاحداث مخططات و مؤامرات شريره.

د. عائض القرني كتب فى جورنال الشرق الأوسط بتاريخ 5 ابريل 2011 مقاله استغرب فيها من العقليه العربيه اللى بتتعامل مع الأحداث على إنها مؤمرات و قال : " وأقول: متى تكفون يا أعراب عن عقدة المؤامرة" ، و سأل : " من أنتم لحد يتآمر عليكم العالم؟ من حضراتكم لحد تشتغل بكم القوى العظمى؟ لماذا يستهدفكم العالم وعلى ماذا يحسدكم؟ ألثرواتكم وشعوبكم تذوق الجوع والعري والجهل والمرض والتخلف؟ ام يستهدفكم لصناعاتكم وإنتاجكم ومراكز البحوث عندكم ومصادر الطاقة وصروح المعرفة ومخازن الأسلحة والمدمرات والبارجات والمراكب الفضائية وحاملات الطيارات وأنتم لا تستطيعون صناعة سيارة هايلكس بل أنتم فى ذيل قائمة دول العالم صناعة وزراعة وتعليما وتنمية وإنتاجا. إن ميزانية شركة غربية واحدة اكبر من ميزانية دى الدول مجتمعة ".

لينكات خارجيه و مصادر 
 العرب وعقدة المؤامرة ...
 الإعلام الإسرائيلى فى لهجة تهكمية وساخرة: المصريون والعرب يحملون الموساد كل مشاكلهم للتغطية على فشلهم.. ويصف "قرش شرم الشيخ" و"نسر السعودية" بـ "حكايات الف ليلة وليلة" ...
 المؤامرة حرمت العالم من عدل الامة العربية ... 
 كاتب أمريكى يسخر من تبنى مصر والعرب لـ"نظرية المؤامرة" ...
 الشماعة الحاملة كل خطايانا وتخلفنا وتطرفنا ...
 بروتوكولات حكماء "كفرون" ... 
 العرب يلومون التدخلات الاجنبية متجاهلين مشاكلهم الداخلية ...

مصادر 
فوزية البكر ، العربيه.نت ، اليوم 185 ، 23 اغسطس 2009.

ثقافه عربيه
سايكولوجيا
افكار و نظريات
1099



احداث 
 15 يوليه - استولى الصليبيين على بيت المقدس فى الحمله الصليبيه الاولى.

وفيات

اهم احداث السنه

مصادر
1247



مواليد 

 رشيد الدين الهمذانى اكبر و اشهر المؤرخين الفرس فى الدوله الايلخانيه فى القرنين 13 و 14.
 بيبرس الدوادار من كبار امرا مصر و موظفين الدوله فى العصر المملوكى ومؤرخ من أهم المؤرخين فى مصر.

مصادر
1325



وفيات 

 بيبرس الدوادار من كبار امرا مصر و موظفين الدوله فى العصر المملوكى ومؤرخ من اهم المؤرخين فى مصر.

مصادر

اهم احداث السنه

مصادر
دونالد ريدفورد

دونالد بى ريدفورد (بالانجليزى: Donald B. Redford) (مواليد:1934) هو عالم مصرولوجيا و اركيولوجيا كندى خد الليسانس و الماجيستير و الدكتوراه من قسم دراسات الشرق الادنى فى جامعة تورونتو فى كندا، بيشتغل دلوقتى استاذ لدراسات تاريخ البحر المتوسط القديم فى جامعة ولاية بينسيلفانيا فى امريكا. ريدفورد الف كتب كتير عن تاريخ مصر القديمه و قام بعلميات بحث و تنقيب عن الاثار فى الكرنك و تل الربع قرب المنصوره فى شرق دلتا مصر. دونالد ريدفورد هو مدير مشروع معبد اخناتون. ريدفورد بيدور فى كتبه عن اصل كتير من الاساطير التوراتيه و علاقة اسرائيل القديمه بشعوب الشرق الادنى القديم زى المصريين و الكنعانيين و الهيكسوس و شعوب البحر.

المسيره الاكاديميه 
 محاضر فى جامعة براون فى امريكا من سنة 1959 لحد سنة 1961 و اترقى لدرجة استاذ مساعد (1962-1965)، استاذ مشارك (1965-1969) و استاذ (1969-1986).
 استاذ زاير فى جامعة بن جوريون فى النقب (1986).
 استاذ زاير فى جامعة بينسيلفانيا (1995-1996).
 استاذ زاير فى جامعة ولاية بينسيلفانيا (الاميريه) ( 1998 - لحد دلوقتى).

المسيره العمليه 
 مشرف موقع، حفاير المعهد البريطانى للاركيولوجيا ، اورشليم (1964، 1965 ، 1967).
 ايبيجرافر، حفاير جمعية استكشاف مصر فى بوتو فى مصر السفلى.
 مدير حفاير جامعة تورونتو و صنى بيرمنجهام فى معبد اوزيريس ، الكرنك (1968).
 مدير مشروع معبد اخناتون التابع لجامعة بينسيلفانيا (1972-1976).
 مدير حفاير شرق الكرنك (1975-1991).
 مدير مسح اسامى الاماكن فى الاردن (1981).
 ايبيجرافر مسح مقبرة طيبه (1992-لحد دلوقتى).
 مدير حفاير فى منديس فى مصر السفلى (1991-لحد دلوقتى).

ليستة المؤلفات 
 History and Chronology of the 18th dynasty of Egypt: Seven studies. Toronto: University Press, 1967.
 A Study of the Biblical Joseph Story, Leiden, 1970.
 Akhenaten: The Heretic King. Princeton: University Press, 1984
 Pharaonic King-Lists, Annals, and Day-Books: A Contribution to the Study of the Egyptian Sense of History, SSEA Publication IV (Mississauga, Ontario: Benben Publications) 1986
 Egypt, Canaan, and Israel in Ancient Times. Princeton: Princeton University Press, 1992. ISBN 0-691-00086-7.
 The Oxford Encyclopedia of Ancient Egypt, 2001.
 The Wars in Syria and Palestine of Thutmose III, [Culture and History of the Ancient Near East 16]. Leiden: Brill, 2003. ISBN 90-04-12989-8
 Slave to Pharaoh: The Black Experience of Ancient Egypt, Johns Hopkins University Press, 2004, ISBN 0-8018-7814-4

مواليد 1934
مصرولوجيين كنديين
هشام سليم

هشام سليم (27 يناير 1958
- 22 سبتمبر 2022) ممثل مصرى ابن لعيب كورة القدم والرئيس السابق للنادى الاهلى صالح سليم.

ظهر اول مره فى دور ابن فاتن حمامة فى فيلم امبراطورية ميم من اخراج حسين كمال.

اعماله 
مسلسلات
 ليالى الحلميه
 أرابيسك
 ست من زمن الحب
 الرايه البيضا
 محمود المصرى
 اماكن فى القلب
 درب الطيب
 لحظات حرجة
 المصراوية
 ظل المحارب
 فى أيد أمينة
 حرب الجواسيس
 كلبش3

افلام
 امبراطورية ميم
 رجوع الابن الضال
 الناظر
 لاتسألني من أنا
 فضيحة العمر
 الجبلاوى
 اسكندريه كمان وكمان
 جمال عبد الناصر
 خيانة مشروعه
 كريستال
 ميت فل
 اللعب مع الشياطين
 إنت عمري
 يوم45
 كلام فى الحب

مسرحيات
 شارع محمد علي

الوفاه 
هشام سليم اتوفى بعمر 64 يوم 22 سبتمبر سنة 2022 بعد صراع مع المرض.

لينكات برانيه

مصادر 

مواليد 1958
وفيات 2022
ممثلين مصريين
خريجين جامعه حلوان
مرضى السرطان
جيزاويه
ناس من الدقى
يهود

اليهود (من العبرية: יְהוּדִי, Jews الاسم نسبه ليهوذا, من ابناء يعقوب) هما ابناء شعب او قوميه دينيه او امه, بيتميزو باتباع الدين اليهودى, او بالثقافه و التراث النابع من الدين. اليهود العصريين بيتعتبرو نفسهم من نسل اهالى مملكة يهوذا اللى كانو بينسبو لاربع من اسباط بنى اسرائيل الاتناشر: يهوذا, شمعون, بنيامين ولاوى, افترقو بعد سبى بابل ليهود و سامريين. الديانه مرت بتطورات كتيره عبر التاريخ و خاصه بعد انهيار مملكة يهوذا و دمار الهيكل التانى فى القرن الاول للميلاد.

اصول اليهود 
اليهود همل من نسل الكنعانيين اللى سكنو بلاد المشرق و حسب التوراه, ان اصل اليهود بيرجع للجد الاكبر ابراهيم, و من بعده ابنه اسحاق و من بعده ابنه يعقوب و اولاده الاتناشر, و منهم جيه بنو اسرائيل اللى عاشو فى مصر القديمه و بعدها انتقلو صحراء سينا فاعطيت ليهم التوراه من الله على ايد موسى.

المجموعات العرقيه لليهود 
 الاشكيناز هم اليهود الغربيين
 السفرديم هم اليهود الشرقيين
 ميزراحيم هم يهود الشرق الاوسط
 يهود الفلاشاه هم يهود اثيوبيا

الطوايف اليهوديه  
اليهود تلات طوايف هى :
الاشكناز Ashkenazi Jews
السفارديم Sephardic or Sephardi Jews
القرائين Karaite Jews

الاشكناز ، هم يهود المانيا وپولندا وروسيا واوكرانيا ومجتمعات قريبة من دى الدول الأوروبية.

السفارديم  ، فأصلهم من اسبانيا. لكن ، لما غادر المسلمين واليهود اسبانيا (1492 م) بسبب طردهم ، انتشر اليهود السفارديم فى شوية بلاد شرقية أهمها تركيا والمغرب والجزائر وتونس ومصر و غيرها.

اليهود القرائين ، هم أقل عدد من الاشكناز والسفارديم ، فكان أغلبهم فى مِصْرَ والعراق وتركيا وروسيا.

ويقدر عدد اليهود فى العالم الايام دى ب 16-17 مليون ، فحوالى 11-12 مليون منهم اشكناز و نحو 5-6 ملايين من السفارديم و مائة ألف بس من القرائين.

وبين الاشكناز و السفارديم اختلافات بخصوص عددٍ كبيرٍ من أمورٍ الشريعة (الهالاخا) ... لكن الاختلافات اللى بينهم  وبين القرائيين اكبر و أكتر بكتير. فبينما يؤمن الاشكناز والسفارديم (ويسمون معاً : باليهود الربانيين) بالتوراه وباقى فصول ال Bible (التناخ) ويوقرون "التلمود" (بجزئيه : الميشناه و الجمارة) والمدراش ، اليهود القرائيين لا يتبعون من كل ده الاّ التوراة بفصولها الخمسة : سفر التكوين و سفر الخروج  و سفر اللاويين  و سفر العدد  و سفر التثنيه.

أما "اليهود المزراحيون" فهم ليسوا طايفه دينية و انما هم اليهود الشرقيون وعددهم يمثل خُمس يهود العالم كمان يمثلو حوالى نصف يهود دولة اسرائيل. و أصل كلمة مزراحيم 
מִזְרָחִים مشتق من اسمُ مصر باللغة العبرية : مصرايم Mizraim : מִצְרַיִם ... لكن اليهودى المزراحى ممكن يكون من الربانيين او من القرائيين.

لينكات برانيه

المصادر 

مجموعه عرقيه
يهوديه
النقاب

النقاب ، غطا بيغطى معظم الراس بيلبسه جزء من الستات المسلمه بالخصوص فى منطقة الخليج و اليمن ب ما يظهرش من وشهم غير العينين عشان تقدر المنقبه تشوف ، و فيه خلاف على إن المفروض يكون النقاب فيه خرم واحد لعين واحده ولا خرمين لعينيين اتنين. لكن فيه كمان نقاب من غير خرام. المنقبه بعين واحده بطبيعة الحال ما بتقدرش تشوف بتلت ابعاد و بتشوف كل حاجه مسطحه و ما بتقدرش تحدد الابعاد.

النقاب فى العاده لونه اسود. الست اللى بتلبس النقاب بتتسمى منقبه. علما دين مسلمين كتار بيقولو ان النقاب ده مجرد عاده ثقافيه و اجتماعيه مالهاش علاقه بالاسلام، و مفكرين بيعتبروه سيمه من سيمات التخلف و قهر الستات و البعض الاخر بيقول انه فرض و انه الحجاب الشرعي, و اختلف العلماء فى الموضوع ده.

محمد سيد طنطاوى شيخ الازهر السابق فى مصر كان صرح قبل وفاته فى اخر معاركه ضد المتطرفين الإسلامويين بإن النقاب مالهوش دعوه بالاسلام و إنه مجرد عاده اجتماعيه لكن اتعرض لحمله من المتطرفين و شنت عليه قنوات تلفزيونيه عربيه زي قناة الجزيره حملات و اتهمته بأوصاف مش كويسه ، و فى السياق ده سوريا قبضت على الشيخ عبد الرحمن كوكى اللى هاجم الازهر و مصر فى برنامج لقناة الجزيره.

احمد محمد الطيب شيخ الازهر الحالى قال ان النقاب لبس عربى مالهوش علاقه بالدين و فى يناير 2010 وقت رياسته لجامعة الازهر شدد على ان الطالبات ما يلبسوش النقاب ده فى الامتبارات و جوه الحرم الجامعى.

فى اكتوبر 2010 وافق البرلمان الفرنساوى على قانون بيمنع لبس النقاب فى الاماكن العامه فى فرنسا ، و فى 23 يوليه 2011 طبقت بلجيكا هى كمان قانون منع لبس النقاب فى الاماكن العامه. فى اسبانيا منعت كذا مدينه لبس النقاب فى الاماكن العامه كان اخرها سابوبلا فى جزيرة مايوركا فى 6 سبتمبر 2011.

النقاب فى اليهودية 
يزعم البعض أن النقاب ينحدر من أصول يهودية، ومن بينهم نائبة البرلمان آمنه نصير، أستاذة العقيدة والفلسفة الإسلامية فى جامعة الأزهر  صرحت فى جورنال المصرى اليوم قائلة: «إن النقاب  مش من الإسلام و إنما هو شريعة يهودية و إذا عدنالالعهد القديم وسفر التكوين نجد النقاب و إذا رجعنالالتلمود وهو كالسنة عندنا سنجد الحبر الشهير موسى بن ميمون يقول إذا خرجت المرأة من بيتها دون النقاب فقد خرجت من اليهودية.

مواقع خارجيه ليها علاقه بالموضوع 
 صورة نقاب من غير عينين ... 
 أدونيس : البرقع ... 
 الاسلام لم يفرض زيا محددا للمرأة ... 
 لماذا ما زلنا فى جاهليتنا الاولانىى وصحرائنا المقفرة؟ ...
 بلجيكا تلحَق بفرنسا فى منع ارتداء النقاب بالاماكن العامة ...
 بلدة أسبانية اخرى تحظر البرقع فى الاماكن العامة ...
 فرنسا تقر قانون يعتبر النقاب مخالفا لقيم الجمهورية ...
 صحفيه فرنسيه تجرب النقاب و تكتشف انها صارت قنبلة جنسيه ...
 غرامة سير لمنقبة فرنسية تهدد زوجها الجزائري المتجوز من اربعة و تنفق فرنسا على زوجاته و اولاده بالترحيل ...
 فرنسا مش عايزه سياح منقبين ...
 صوره لنقاب من غير عينين فى الصحافه العالميه ...
 عالمة انثروبولوجيا: النقاب انفصال للذات عن العالم ...
 معركة التحضر ضد القهر و التخلف : بلجيكا تخوض حرباً ضد النقاب ...
 منع النقاب فى شوارع بلچيكا ...
 استطلاع للرأي يؤكد تأييد معظم الكنديين لحظر النقاب ...
 عبد الرحمن كوكي بيجادل مثقف مصرى عن النقاب على قناة الجزيره بتاعة مشيخة قطر ... 
 وماذا بعد النقاب..؟ ...
 مبرقعات فى باريس ... 
 ورا النقاب ...
 النقاب..... على فين؟ ...

هدوم الستات
ثقافه عربيه
عرب
بوهيموند الاول

بوهيموند امير تارانتو Bohemond Prince of Taranto، او بوميندو دى تارانتو Boemondo di Taranto او بوهيموند الاول امير انطاكيه Bohemond I of Antioch ، فى النصوص العربيه القديمه " بومند " ، ( كالابريا ، ايطاليا ، حوالى 1058 - انطاكيه ، 3 مارس 1111 ) .

امير نورماندى حكم مقاطعة تارانتو فى جنوب ايطاليا. ابن روبرت جويسكار دوق كالابريا و عمه روجر جويسكار اللى طردو العرب من جزيره صقليه بالكامل سنة 1091.

شارك فى معارك ابوه ضد الامبراطوريه البيزنطيه و غلب الامبراطور اليكسيوس الاول و استولى على ثيتالى فى اليونان لكن اضطر ينسحب منها قدام اليكسيوس اللى استعان بالترك السلاجقه.

بعد موت ابوه دخل فى صراع مع اخوه المش شقيق روجر بورسا لكن البابا اوربان التانى اتدخل و اتعملت اتفاقيه اخد بوهيموند بيها مقاطعة تارانتو. شارك فى الحمله الصليبيه الاولى و فى حصار انطاكيه و استولى عليها و حكمها و ولاده من بعده.

نعتته المؤرخه انا كومنينا بأفظع الأوصاف.

امرا انطاكيا
نورمان
صليبيين
قواد صليبيين
حروب صليبيه
مواليد 1058
وفيات 1111
الحمله الصليبيه الاولى
حرب الاستنزاف

حرب الاستنزاف ، مصطلح بتتسمى بيه معارك و غارات عسكريه شنها الجيش المصرى فى الفتره مابين مارس 1968 و 8 اغسطس 1970 ضد الجيش الاسرائيلى فى سينا اللى احتلتها اسرائيل فى حرب 1967. الهدف من الحرب دى كان ترجيع الثقه للمقاتل المصرى بعد هزيمة 67 عشان تقدر مصر تخوض حرب لتحرير سينا بعساكر و ظباط واثقين فى قدراتهم ، و تحطيم صورة المحارب الاسرائيلى اللى ما بيقهرش زى ما روجت اسرائيل وصحابها فى الغرب.

شافت حرب الاستزاف هجمات و غارات كتيره ضد القوات الاسرائيليه فى سينا وحتى فى اماكن بعيده زى عملية تفجير حفار اسرائيلى فى المحيط الأطسى و عملية ايلات اللى فيها لغم الضفادع البشريه المصريين مينا ايلات و اتفجرت بارجه اسرائيليه. غارة الضفادع البشريه دى نفذتها " المجموعه 39 قتال " بقيادة العميد ابراهيم الرفاعى اللى استشهد فى حرب اكتوبر 1973 ، و الدكتور على نصر و المقاتل على ابو الحسن اللى شارك فى 44 غاره ورا خطوط القوات الاسرائيليه فى سينا وقت حرب الاستنزاف و فى حرب اكتوبر 1973.

بعد حرب 67 حاولت اسرائيل تحتل مساحات اوسع فحاولت توصل بورفؤاد فى 1 يوليه 1967 لكن قوات الصاعقه المصريه حطت ألغام فى سكة القوات الاسرائيليه الرايحه على بورفؤاد و فرقعت فيها و منعت تقدمها و اتصدى الجيش المصرى ليها بأسلحه خفيفه و قدرو يدمرو عربيات و مدرعات. الموقعه دى اتعرفت بإسم " معركة راس العش ".

فى 14 و 15 يوليه 1967 فتحت القوات المصريه مدافعها على طول جبهة قناة السويس بعد ما حصلت اشتباكات فى الجنوب فى اتجاه السويس و الفردان ، و خرج سلاح الطيران المصرى بكل طياراته و شن هجوم على منطقة شمال سينا و سبب خساير كبيره للقوات الاسرائيليه. بعد الغاره دى طلبت اسرائيل وقف اطلاق النار فكلفت امريكا سكرتير عام الامم المتحده بالإتصال بالرئيس جمال عبد الناصر لوقف العمليات العسكريه.

فى 21 اكتوبر 1967 دمرت البحريه المصريه [المدمره ايلات] شمال الاسرائيليه مدينة بورسعيد و دى كانت عمليه كبيره.

وقت حرب الاستنزاف اسرائيل كانت بترد بهجمات كوماندوز و غارات جويه فى العمق المصرى خاصة إن مصر كانت لسه ما حطتش حائط الصواريخ الضخم المضاد للطيارات.

استمرت حرب الاستنزاف لغاية ما اتعملت مبادرة وزير الخارجيه الامريكى وليم روجرز لوقف اطلاق النار فى 8 اغسطس 1970. لكن المصريين فى الحرب دى اكتسبو خبرات عسكريه كويسه ساعدتهم فى تخطى الحاجز النفسى و قناة السويس فى 6 اكتوبر 1973 اللى كانت مفتاح استعادتهم لكل سينا و عقد اتفاقية سلام مع اسرائيل وقفت نزيف الدم و الخساير على الجانبين.

مواقع خارجيه ليها علاقه بالموضوع 
 ٤٢ سنة على ملحمة تدمير «إيلات»

مصادر 

 المصرى اليوم ، مؤسسة المصرى اليوم للصحافه و النشر ، عدد 1958 ، 23 اكتوبر 2009
الجونه

الجونة () هى مدينة بتبعد عن الغردقة حوالي 22 كيلو متر والمدينة كلها بتاعة عيلة ساويرس والمالك الاساسي هو سميح ساويرس بادارة المهندس ادم ساويرس. بدأ تاسيسها سنة 1990 عن طريق شركة اوراسكوم للفنادق والتمنية.

احياء المدينة 

المدينة فيها 7 احياء هما "مارينا تاون"، "الحي المتوسطي"، "حي الجولف"، "الحي النوبي"، "حي الهضبة" و"الحي الايطالي". وفيها كمان ثلاث مناطق مركزية رئيسية فيها المنازل و المحلات تجارية و وشوارع التسوق و البارات و المطاعم اساميهم الداون تاون و ميدان تمر حنة و المارينا ابو تيج هيا مرسى يخوت عالمي.

راديو الجونة 
المدينة فيها راديو Gouna FM وهو راديو بيتذاع بكذا لغة خاصة المصري والطلياني والالماني لإن فى اجانب كتير شاريين ڤيلل هناك وبيقعدوا بالشهور فيها.

نادي الجونة 

المدينة فيها برضو نادي العاب رياضية وصعد سنة 2009 للدوري الممتاز وقدر يتعادل مع الزمالك القطب التاني فى الكرة المصرية فى اول الموسم.

مكتبة سفارة المعرفة 

السيدة الاولى فى مصر سوزان مبارك(سابقا) افتتحت سنة 2008 مكتبة كبيرة اسمها سفارة المعرفة مرتبطة بشكل رئيس مع مكتبة الاسكندرية عن طريق النت وبكدة تقدر تاخد اى معلومة من ارشيف الاسكندرية بكل سهولة.

لينكات برانيه 
 
 السايت الرسمي
 راديو الجونة

سبب التسميه

مشاهير

شوف كمان 
 شخصيات مصريه مشهوره

مصادر

لينكات برانيه

مصادر 

مدن مصريه
محافظة البحر الاحمر
دان شيفتان

دان شيفتان Dan Schueftan او دانيال شيفتان ، بروفيسور و مستشرق اسرائيلى كبير و محاضر فى جامعة تل ابيب ، و متخصص فى شئون العلاقات الاسرائيليه - العربيه، و بيشرف على تدريب كبار القاده الاسرائيليين فى الدبلوماسيه والأمن مدير مركز دراسات الامن القومى فى مدرسة العلوم السياسيه فى جامعة حيفا المركز ده بيقوم بعمل دراسات عن الامن الوطنى الإسرائيلى.

من اراء شيفتان إن العرب أكتر فاشل فى تاريخ البشريه و ما عندهمش اهتمامات علميه إلا إختراع نوع جديد من الحمص ، و قال مفيش شعب فشل فى تحقيق اهدافه زى الجنس العربي ، وإن الفلسطينيين همّا أكتر شعوب الارض فى البؤس.

مواقع خارجيه ليها علاقه بالموضوع 
 العربية نت: العرب والإسرائيليون بين صناعة الأقمار وصناعة الحمص 
 العربية نت: اكبر طبق تبولة" فى مهرجان "الحمص لبناني والتبولة كمان

من مؤلفاته 
 Disengagement: Israel and the Palestinian Entity (Tel-Aviv: Zmora Bitan, 1999)
 A Jordanian Option - Israel, Jordan and the Palestinians (Tel-Aviv: Ha-Kibuts Ha-Meuhad, 1986)

فهرست وملحوظات

مصادر 
 علي بن شويل القرني، العربة نت ،اليوم 247 ، 24 اكتوبر 2009.

علما اسرائيليين
كتاب اسرائيليين
مستشرقين اسرائيليين
جامعة تل ابيب

جامعة تل ابيب - بالعبرى: אוניברסיטת תל אביב -، جامعه فى اسرائيل فى منطقة رامات ابيب. جامعة تل ابيب هى اكبر جامعه فى اسرائيل و من أهم مراكز الدراسات فى اسرائيل و منطقة الشرق الأوسط و بيدرس فيها حوالى 29 الف طالب و طالبه. بتتكون الجامعه من تسع كليات و 90 معهد دراسات.

اتفتحت الجامعه سنة 1956 بعد ماانضمت تلت معاهد دراسيه لبعضها و كونو جامعه ، و هما مدرسة تل ابيب للدراسات القانونيه و الاقتصاديه ، و معهد العلوم الطبيعيه ، معهد الدراسات اليهوديه. و فى سنة 1963 بقت الجامعه مستقله و مش تابعه لاداره تانيه.

الجامعه بتشرف كمان على مركز التصميم التكنولوجى فى حولون ، و أكاديمية دراسات تل ابيب - يافا ، و معهد افيقا الهندسى فى تل ابيب.

بتضم الجامعه كليات العلوم ، و الهندسه ، و الطب ، و الدراسات الاجتماعيه ، و الحقوق و الاداره ، و الدراسات الانسانيه ، و السينما و التلفزيون ، و علم الحياه ، و الموسيقى.

جامعة تل ابيب ليها علاقات بالجامعات المتطوره فى العالم و ليها برنامج للدراسات اليهوديه للطلاب و المدرسين من امريكا و المكسيك و برازيل و الارجنتين و فرنسا. و فيها مدرسه مخصوصه للطلاب الاجانب بتدرس بالانجليزى.
فى 2010 وصلت الجامعه للمرتبه ال 138 على مستوى جامعات العالم و بقت كليتها للعلوم الطبيعيه فى المركز ال 75.

اتخرج من جامعة تل ابيب علما و باحثين كبار زى المؤرخ شولمو بن عمى ، و عالم الاثار اسرائيل فينكيلستاين و عالم الرياضيات نوجا الون و عالم الفيزيا ياكير اهرانوف و رائد الفضاء ايان رامون و غيرهم.

كليات ومعاهد 

تحوى الجامعة الكليات الآتية:
 كلية طب الأسنان
 كلية العلوم الدقيقة
 كلية الهندسة
 كلية علم الأحياء
 كلية الطب
 كلية العلوم الاجتماعية
 كلية الادارة
 كلية الآداب(الانسانيات)
 كلية الحقوق
 كلية الفنون

كما وتحوى كمان المدارس الآتية:
 مدرسة الشغل الاجتماعى
 مدرسة التربية
 مدرسة العلوم البيئية
 مدرسة الموسيقى
 مدرسة العمارة
 مدرسة التاريخ
 مدرسة العلوم التربوية
 مدرسة الفلسفة
 مدرسة العلوم اليهودية

كما وتعمل فى اطار الجامعة شوية معاهد تساهم فى الاطار الأكاديمي, منها:
 معهد يافا للأبحاث الاستراتيجية
 معهد تامى شطاينمتس للسلام
 معهد كوهن لتاريخ وفلسفة العلوم ة الأفكار
 معهد سوردلين للتاريخ والثقافة فى أمريكا اللاتينية

شوف كمان 
ليستة الجامعات الاسرائيليه

الجامعات الاسرائيليه
تل ابيب
تل ابيب
تل ابيب
كاليكوت

كاليكوت او كوزيكود هى مدينه فى ولاية كيرالا فى جنوب الهند.كاليكوت هى تالت اكبر مدينه فى كيرالا بعد تيروفانانتابورام (Thiruvananthapuram) و كوتشى (Kochi).كاليكوت مشهوره بانتاج التوابل (البهارات) و كانت مركز مهم للتجاره بين الهند و شبه جزيرة العرب و خاصة تجارة التوابل و الحرير.كاليكوت معروفه بشواطئها الجميله و غاباتها و انهارها. اول مره يوصل الرحال البورتغالى فاسكو دى جاما للهند عن طريق راس الرجاء الصالح كان سنة 1498 ، و رسا بسفنه على شط كاباد على بعد 15 كيلومتر من مدينة كاليكوت.

مصادر 

مدن الهند
علم فييتنام

علم فييتنام بيسموه العلم الاحمر ابو نجمه صفرا هو العلم الوطنى بتاع فييتنام (جمهورية فييتنام الاشتراكيه).العلم دا كانو بيستعملوه كعلم وطنى فى جمهورية فييتنام الديموقراطيه المعروفه باسم فييتنام الشماليه فى 30 نوفمبر 1955 و بعد كدا بقى علم فييتنام كلها بعد ما اتوحدت فييتنام الشماليه و الجنوبيه فى 2 يوليه 1976.

العلم على شكل مستطيل نسبة طوله لعرضه 2:3 ، العلم لونه احمر و بيرمز لدم الشهدا الفييتناميين اللى ضحو بحياتهم عشان خاطر و طنهم و فى وسط العلم فى نجمه خماسيه لونها اصفر بترمز للجنس الاصفر او الشعب الفييتنامى.

النجمه الصفرا خماسيه عشان ترمز للخمس مكونات اللى بيتشكل منها الشعب الفييتنامى اللى هما :العمال و الفلاحين و العساكر و المثقفين و التجار.

مراجع

اعلام بلاد
فييتنام
كاميكاز

الكميكاز - باليابانى : 神風 ، بالانجليزى : Kamikaze - ، كلمه يابانيه معناها عاصفة النار ، الرياح المقدسه اللى بتقف فى صف اليابانيين. اتسمى بالاسم ده طيارين انتحاريين يابانيين وقت الحرب العالميه التانيه.

فى نهاية الحرب العالميه التانيه هاجم الطيران الحربى اليابانى الأسطول الامريكى فى مينا بيرل هاربر فى جزر هاواى فدخلت امريكا الحرب بكل قوتها لضرب اليابانيين و السيطره على الباسيفيك ، و لما بدأ التوازن العسكرى يميل لصالح امريكا استخدم اليابانيين اسلوب الهجوم الانتحارى " الكاميكاز " اللى كان عباره عن مهاجمة الاسطول الامريكى بطياريين انتحاريين ، الواحد منهم كان بياخد طيارته و يخبط بيها بكل ذخايرها فى سفينه حربيه امريكيه.

الكاميكاز مااستخدموش الاسلوب الانتحارى ده فى اعمال ارهابيه خسيسه ضد المدنيين لكن بس ضد قوات عسكريه فى نطاق حرب عسكريه.

لينكات برانيه

مصادر 

الحرب العالميه التانيه
اليابان
حروب
مصطلحات
كوكوروزي



كوكوروزى 

كوكوروزي هى فرقة موسيقية من امريكا بتتكون من بنتين اخوات هما بيانكا ليليانى و سيارا روز. سيارا بتلعب جيتار بيانو و هارب فى الوقت الى بيانكا يتغنى و بتستعمل لعب الاطفال عشان تعمل بيها اصوات مختلفة. فى الاول "كوكوروزي" كانو بيغنوا كدويتو بس بعد كدة فى السنين الاخيرة جابوا ناس تانية تلعب معاهم.

البومات 

كوكوروزى ليهم لحد دلوقتى 3 البومات

لا ميزون دى مون ريفي

نواه ارك

ذا ادفينتشرز اوف جوست هورس اند ستيل بورن

فرق موسيقا
سيرك الحلو

سيرك الحلو إتأسس سنة 1889 و لسه بيقدم فنه وعروضه لحد دلوقتي.

اسسه محمد علي الحلو و اللى حاول الاستفادة من العروض الاجنبية اللى كانت بتتقدم فى عهد الخديوى اسماعيل ، اشترى فيل صغير من الفنان الايطالي هيجيم و اللى كان بيحضر لمصر عشان يعرض فقرات مع الافيال والحصنة, وإبتدا الحلو فى تدريب الفيل جوا سيركه. و فى بداية القرن العشرين ادخل أسدين.

عيلة الحلو بقت ذايعة الصيت, عشان كده كان السيرك بيلف فى محافظات مصر و وصلت شهرته لـ الملك فاروق و اللى خلاه يستضيف السيرك فى قصره و منحه لقب البكوية, و بقى حسن بك الحلو والد محاسن الحلو.

وفى السبعينات قام محمد على الحلو حفيد المؤسس بتدريب الاسود فى السيرك القومى وكان يعد من أشهر مدربي الأسود به. ولقى مصرعه فى حادثة شهيرة جدا فى نص الثمانيات لما انقض عليه الأسد «سلطان» ولفظ انفاسه الأخيرة فى المستشفي.

إتطور سيرك الحلو فى فقراته اللى كانت تقدمها محاسن الحلو اللى كانت أصغر عارضة أكروبات فى عالم السيرك وبعدها مدربة اسود والحيوانات المفترسة مع زوجها محمد كوتة»، أول من أدخل الملاهي ل مصر، وأنجبت «مدحت» اللى اشتغل معها فى مجال تدريب الأسود، وحاليا هو مقدم فقرة الأسود فى السيرك القومي.

أسست مدربة الاسود فاتن الحلو ارملة المدرب الراحل ابراهيم الحلو السيرك المصرى الأوروبي اللى بيضم حوالى ثمانين فنان مصري واجنبي.

افلام 
 
فى أواخر التلاتينات استعانت السينما بعيلة الحلو فى شويه من الافلام زى:
 تاكسي حنطور 1945 لساميه جمال ومحمد عبدالمطلب
 فتاة السيرك 1951
 أشجع رجل فى العالم 1968
  فيلم السيرك سنة 1968 لعاطف سالم

ظهر بعد كده سيرك عاكف اللى اسسه اسماعيل عاكف فى طنطا سنه 1912. اسماعيل عاكف كان مدرب جمباز فى مدرسة البوليس.
    
ظهرت عيلات تانيه فى السيرك زى سيرك عيلة راشد, وعيلة ياسين عبد الله ابو الفنانة صابرين, و حنفي السول وسيرك بغدادى وسيرك توفيق وسيرك كوتة العالمى

سيرك
1228



مواليد 
 شهاب الدين القرافى

وفيات

اهم احداث السنه

مصادر
محمد زيدان

محمد عبد الله زيدان هو لعيب مصرى و بيعتبر من امهر لعيبة كورة القدم فى مصر. اتولد فى بورسعيد يوم 11 ديسمبر سنة 1981 م. احترف فى اندية كتير زى ميتيلاند فى دنمارك بعد كده راح فيردر بريمن الالمانى. و بعدين ماينز 05 الالمانى و هو دلوقتى بيلعب فى نادى بوروسيا دورتموند الالمانى، حقق مع منتخب مصر بطولة افريقيا 2008 فى غانا وبطولة افريقيا 2010 فى أنجولا . و كان من افضل اللعيبة فى كاس القارات 2009 فى جنوب افريقيا.

مصادر 

لعيبة هجوم لكوره قدم
لعيبة كورة قدم مصريين
لعيبة النادى المصرى
لعيبة الانتاج الحربى
لاعبين فريق مصر لكوره قدم
لعيبة كاس امم افريقيا 2008
لعيبة كاس القارات 2009
لعيبة كاس امم افريقيا 2010
لعيبة فازوا بكاس امم افريقيا
لعيبة فيردر بريمن
لعيبة بوروسيا دورتموند
لعيبة هامبورغ
بورسعيديه
مصريين ضد ثورة 25 يناير
ليخ فاوينسا

ليخ ڤاوينسا (پولاندى: Lech Wałęsa, نطق: ; إتولد 29 سبتمبر 1943) هو سياسى پولاندى و ناشط سابق فى اتحاد نقابة العمال و حقوق الانسان. شارك فى تأسس اتحاد نقابة العمال البولندى ”Solidarność“ و اول اتحاد نقابة عمال مستقل للكتله الشرقيه, و خد جايزة نوبل للسلام فى 1983, و بقى ريّس لـ پولاندا من 1990 لـ 1995.

بيوجرافيا 
ليخ ڤاوينسا إتولد فى پوپوڤو (Popowo), فى پولاندا, فى 29 سبتمبر 1943, لـ نجّار متجوز. دخل مدرسه ابتداءى و مهنيّه, قبل ما يدخل ورشة بُنا سفن لينين فى جدانسك (Stocznia Gdańska im. Lenina, دلوقى اسمها Stocznia Gdańska) كـ فنّى كهربائى فى 1970. فى 1969 إتجوز دانوتا جووش (Danuta Gołoś), و عندهم دلوقتى عيال. إبنه ياروسلاڤ (Jarosław) عضو فى مجلس النواب فى الپرلمان الپولاندى ”Sejm“. ليخ ڤاوينسا هو متدين مسيحى كاتوليكى رومانى و بيقول ان ايمانه دايماً ساعده فى اوقاته الصعبه وقت شغله فى اتحاد نقابة العمال البولندى ”Solidarność“.

ملاحظات 

مواليد 1943
رئيس بولاندا
سياسيين بولانديين
واخدين جايزة نوبل
واخدين جايزة نوبل للسلام
الموت الاسود

الموت الاسود كان وبا الطاعون اللى اشتهر فى التاريخ باسم " الموت الاسود " Black Death و انتشر فى العالم مابين سنه 1347 و سنه 1350 ، و وصل مصر و قتل الالاف و دمر اقتصادها. بيحكى المقريزى ان الوبا انتشر فى كل بلا الشرق و بلاد أزبك ( منطقة القبيله الدهبيه المغوليه ) ، و بلاد اسطنبول ( استانبول كانت معروفه بالاسم ده وقتها ) ، و قيصرية الروم ، و دخل انطاكيا و باد اهلها ، و عم بلاد قرمان و قيصريه و مناطق الاكراد ، وبلاد سيس ( مملكة كيليكيا - ارمينيا الصغرى ) ، و بلاد الخطا ، و الصين ، و العراق و الشام ، و قتل اعداد كبيره من الناس فى بغداد و دمشق و حلب ، و بلاد الفرنج ( اوروبا ) و قبرص و الاندلس و افريقيا. بيوصف المقريزى الكارثه دى بقوله : " اشتد الهول من كترة الموت "  ، و كتب الشاعر خليل ابن ايبك الصفدى :
 .

فى مصر سمى المصريين المرض " الكُبه " . ، و ابتدا فى عهد السلطان ناصر الدين حسن فى مطلع صيف 1348 ، و وصل الوبا اسكندريه و كان بيموت فيها يومى حوالى ميت شخص ، و بيحكى المقريزى انه فى يوم واحد طلعت فى اسكندريه سبعميت جنازه ، و اتقفلت الاسواق و الاشغال. وعم الوبا دمنهور و كل البحيره ، و منطقة البرلس اللى اتعطل الصيد فى بحيرتها بسبب موت الصيادين. و مات الفلاحين و انضرت الزراعه و ماتت المواشى ، و اتقفلت الاسواق فى دمياط. و بعدين ابتدا الوبا فى القاهره و كان بيموت حوالى تلتميت نفر فى اليوم ، و بعد ما زاد انتشاره بقى بيموت اكتر من الف انسان فى اليوم ، و فى الاخر بقى بيموت اعداد عجز الناس عن حصرها ، و بقت الشوارع مليانه بالجثث ، و ماتت عساكر كتيره ، و خليت طباق القلعه من المماليك السلطانيه بسبب موتهم ، و بقت شوارع القاهره فاضيه من الماره ، و فضيت زقايق و حارات بالكامل ، و بيقول المقريزى ان فى حارة برجوان كان فيه اتنين و اربعين بيت بقم فاضيين بسبب موت سكانها ، و بيقول ان فى يوم واحد مات عشرين الف شخص ، و انه من كترة الاموات انعدمت النعوش فبقم ينقلو اللى يموت على اقفاص و لواح خشب ، و اتملت المقابر و ما بقتش سايعه. و اتوقفت الافراح و الحفلات و الغنا و لحد الاذان فى مناطق كتيره. و بعدين وصل الوبا الصعيد ، و بيقول المقريزى انه ما دخلش اسوان و مامتش هناك غير حداشر واحد. لما جه وقت الحصاد ماكانش فيه عدد كافى من الفلاحين عشان يحصدوا الزرع فبعتت الدوله عساكر يحصدو ، و اتنادى فى مصر ان اللى يشارك فى الحصد حا ياخد نص اللى يحصده. و انعدمت الصنايع و قلت الاسعار و قيمة الفلوس 
بإختصار كان الوبا كارثه كبيره قضت على القوى البشريه و عطلت الانتاج ، وبكده دمرت الاقتصاد و كان ليها اثر خطير على تدهور الدوله المملوكيه و ضعفها فى المرحله اللى جت بعد كده اللى حصلت فيها وقعة اسكندريه . ، و فرضت نتايجها نفسها على الحياه المصريه لفتره طويله

فهرست وملحوظات

المراجع 
 ابن إياس: بدائع الزهور فى وقائع الدهور (6 مجلدات)، الهيئة المصرية العامة للكتاب، 1982
 ابن تغرى: النجوم الزاهرة فى ملوك مصر و القاهرة، (16 مجلد)، دار الكتب و الوثائق القومية، مركز تحقيق التراث، القاهرة 2005
 جمال الدين الشيال (استاذ التاريخ الاسلامى) : تاريخ مصر الاسلامية, دار المعارف ، القاهرة 1966.
 المقريزي : السلوك لمعرفة دول الملوك، (9 مجلدات) دار الكتب، القاهرة 1996.
 قاسم عبده قاسم : عصر سلاطين المماليك - التاريخ السياسى و الاجتماعى، عين للدراسات الانسانية و الاجتماعية، القاهرة 2007.

وباء
امراض
اتحاد اوروبى

الاتحاد الاوروپى هو اتحاد اقتصادي و سياسي بين 27 دولة اوروپية اتاسس سنة 1993 بمعاهدة ماستريخت اللى خدت مكان السوق الاوروپي المشترك اللى كان موجود قبل كدا. بعدد سكانه اللى فوق الـ 447 مليون انسان،

اقتصاد 
الاتحاد الاوروپى بيساهم بنسبة 30% من اجمالي الانتاج فى العالم (16.8 تريليون دولار امريكي فى 2007). اتطور الاتحاد الاوروپي كوحدة اقتصادية من فى تطبيق قوانين موحدة على كل الدول الاعضاء، القوانين دي بتضمن حرية الحركة للناس، للبضايع، للخدمات و كمان لراس المال. فى سبعتاشر دولة دلوقتي اتبنت العملة الموحدة للاتحاد ( اليورو).الاتحاد الاوروپي عمل مجموعة سياسات للتجارة المشتركة و سياسات للزراعة و لصيد السمك.

سياسه 
الاتحاد الاوروپى عمل لنفسه دور موحد فى السياسة الخارجية وليه تمثيل فى منطمة التجارة العالمية و مجموعة التمانية و الامم المتحدة وكمان الاتحاد ليه دور فى القضاء و القوانين الداخلية بتاعة الدول الاعضاء وعمل نطام موحد لجوازات السفر و لغى الڤيز بين اعضاؤه (معاهدة شينجين). فيه 21 دولة من دول الاتحاد الاوروپي عندهم عضوية فى حلف الناتو.

مؤسسات 
من اهم المؤسسات اللى بتشتغل عشان تدعم الاتحاد دا:
 الپرلمان الاوروپي: كل المواطنين الاوروپيين ليهم حق انهم ينتخبو اعضاؤه كل خمس سنين
 محكمة العدل الاوروپية
 البنك المركزي الاوروپي
 المفوضية الاوروپية
 المجلس الاوروپي
 مجلس الاتحاد الاوروپي

تاريخ الدول الاعضاء

دول طلعت من الاتحاد 
 بريطانيا يوم 31 يناير سنة 2020.

الدول المترشحة للانضمام 

  ماكدونيا
  تركيا
  ايسلاندا
  مونتينيجرو(الجبل الاسود)
  صيربيا
  مقدونيا

لينكات برانيه

مصادر 

اتحاد اوروبي
اتحاد اوروبي
سياسه اوروبا
فؤاد عزيز غالى

فؤاد عزيز غالى ، الفريق ، ( المنيا ، 1927 - 2000 )، قائد عسكرى مصرى كبير شارك فى حرب اكتوبر 73 و قاد الفرقه 18 مشاه اللى حررت مدينة القنطره شرق من القوات الاسرائ بعديه يوم 7 اكتوبر. اخد وسام نجمة الشرف.

اتولد فؤاد عزيز غالى فى المنيا فى صعيد مصر ، وبعد ما خلص دراسته الثانويه كان عايز يدخل كلية الطب لكن شاءت الظروف انه يدخل الكليه الحربيه فى القاهره عشان يخدم فى الجيش المصرى. بعد ما اتخرج شارك فى حروب 1948 و 1956 و فى حرب 1967 كان رئيس لعمليات الفرقة التانية مشاه.

فى حرب اكتوبر 1973 قاد الفرقه 18 مشاه و اتكلف بعبور قناة السويس بقواته فى منطقة القنطره و تدمير النقط الاسرائ بعديه فيها فقام بالمهمه على اكمل وجه. بعد عبور قناة السويس استولى على نقط حصينه فى القنطره واحد و بعدين استولى على ست نقط حصينه و راس كوبرى و قدر يصد هجوم اسرائيلى و دمر 37 دبابه فى القنطره تلاته و حاصر القنطره شرق لغاية ما اقتحمها يوم 7 اكتوبر وقت المغربيه وحررها و حافظ عليها طول فترة الحرب و ما قدرش الاسرائيليين يستردوها منه و قدر يأمن منطقة شمال قناة السويس من القنطرة لغاية بورسعيد و يتصدى ببساله لكل هجمات الاسرائليين المضاده و لعب دور فى اسر كتيبه اسرائ بعديه مدرعه كامله بما فيها قائدها عساف ياجورى .

فى 12 ديسمبر 1973 اتعين قائد للجيش التانى الميدانى و اتكرم عسكرى و اخد وسام نجمة الشرف.

بعد توقيع اتفاقية السلام و استردت مصر بقية سينا اتعين محافظ لمحافظة جنوب سينا وفضل فى المركز ده لغاية ما طلع على المعاش سنة 1983 ، لكن فضل نشيط فى حضور الندوات و القاء المحاضرات العسكريه.

اوسمه 
  نجمة سيناء من الطبقة الأولي
 وسام نجمة الشرف (مصر)

مواليد 1927
وفيات 2000
عسكريين مصريين
محافظين مصريين
حرب 48
مصريين قاوموا العدوان الثلاثى
حرب 67
حرب الاستنزاف
مصريين شاركوا فى حرب اكتوبر
اقباط
منياويه
.al

al. هو نطاق المستوى الاول بتاع البانيا (ccTLD).

نطاقات المستوى التاني (second level domains) 
فى تسع نطاقات مستوى تاني. التسجيلات بتبقا من المستوى التالت:

 com : مواقع تجاريه
 edu : مواقع تعليميه
 eun : شبكة الجامعات
 gov : مواقع حكوميه
 mil : مواقع عسكريه
 name : مواقع شخصيه
 net : شبكات
 org : منظمات
 sci : مواقع علميه

دلوقتي بقا ممكن كمان التسجيل من المستوى التاني (تحت دوت  على طول) بس للمواقع بتاعت خدمة المجتمع اللى ماتكونش مواقع تجاريه، او مواقع تجاريه.

لينكات برانيه 
 معلومات عن التسجيل
 لسته بكل المواقع اللى بتنتهي بـ""

البانيا

sv:Toppdomän#A
.am

am. هو نطاق المستوى الاول بتاع ارمينيا (ccTLD).

نطاقات المستوى التاني (second level domains) 
فى تسع نطاقات مستوى تاني. التسجيلات بتبقا من المستوى التالت:

 com : مواقع تجاريه
 edu : مواقع تعليميه
 eun : شبكة الجامعات
 gov : مواقع حكوميه
 mil : مواقع عسكريه
 name : مواقع شخصيه
 net : شبكات
 org : منظمات
 sci : مواقع علميه

دلوقتي بقا ممكن كمان التسجيل من المستوى التاني (تحت دوت  على طول) بس للمواقع بتاعت خدمة المجتمع اللى ماتكونش مواقع تجاريه، او مواقع تجاريه.

لينكات برانيه 
 معلومات عن التسجيل
 لسته بكل المواقع اللى بتنتهي بـ""

ارمينيا

sv:Toppdomän#A
ساعه (اله)

الساعه هى اله بيستخدموها فى قياس الوقت.

انواع الساعات 

 ساعه شمسيه
 كليبسيدرا ، ساعه مائيه
 ساعه رمليه
 ساعه ميكانيكيه
 ساعه بـ بيندول
 ساعه بـ زنبرك
 ساعه بالانسيير (بيستعملو فيها بيندول مرن).
 ساعه كهروميكانيكيه
 ساعه اليكترونيه
 ساعه ذريه (بيستعملو فيها الليزر)

الات
ساركوما

الساركوما (بالانجليزى: Sarcoma من اليونانى Sarx يعنى لحم او انسجه رخوه) هوه نوع من انواع السرطان بييجى للانسجه الضامه زى العضم و الغضاريف و الانسجه الدهنيه.

الساركوما بتعتبر من الانواع النادره من السرطانات و بتمثل حوالى 1% بس من حالات السرطان.

امراض